Geen twyfel oor Afriforum | Die Vryburger
Die linkse dagblad Beeld het as volg berig oor Rabaleni Dagada, een van talle anderskleurige Afriforum lede:
Hy het by AfriForum, die burgerregte-beweging van Solidariteit, aangesluit omdat dié organisasie 'n platform bied vir diegene wat teen rassisme in nuwe gedaantes wil opstaan, skryf Rabelani Dagada, 'n ekonoom van Wits se sakeskool.
Ek het baie min respek vir rasgegronde organisasies soos die Black Management Forum en die Afrikanerbond, veral terwyl 'n demokratiese bestel heers. Hoe dit ook al sy, ek het 'n paar maande gelede aangesluit by AfriForum, wat verkeerdelik as 'n wit, en veral 'n Afrikaanse, organisasie beskou word.
"As AfriForum werklik 'n uitsluitlik wit organisasie was, sou ek nie daarby aangesluit het nie, nooit nie!"
Op die foto verskyn mnr. Willie Spies, die Hoof Uitvoerende Beampte van Radio Pretoria wat ook regsverteenwoordiger van Afriforum is.
3 thoughts on "Geen twyfel oor Afriforum"
Ben February 11, 2013 at 3:30 pm
Dis 'n belaglike opskrif? Geen twyfel oor wat? Julle probeer so erg iets te insinueer dat dit skoon onaard in 'n brokkie onsin.
Sit iets onder opinie as julle wil kommentaar lewer, andersins is dit nie nuus nie. Berig nuus as nuus nie opinie stukke nie.
Regtig, as jul wil ernstig opgeneem word sal julle jul sokkies moet optrek en meer professioneel te werk gaan.
Johann Botha February 11, 2013 at 5:00 pm
Ja ek dink die opskrif is dalk nie watwaffers nie. Dit moes seker iets gewees het soos "Net weer bevestiging.. "
Toemaar, daar is genoeg van ons behoudende volksgenote (ook regses genoem) wat Die Vryburger ernstig opneem en waardering het vir Die Vryburger en wat gedoen word. Ons aanvaar dat Die Vryburger nie deur allerhande volksvreemde instansies en organisasies met miljoene rande befonds word nie en dat hulle die beste doen met wat tot hulle beskikking is en soms weinig erkenning en dank daarvoor kry.
Van my kant af het ek geen probleem met hulle sokkies nie, inteendeel. Dankie aan Die Vryburger en doen so voort.
Jan Niemand February 12, 2013 at 10:54 am
Ben, jy mis die punt. Dit gaan nie oor 'n opskrif nie, ook nie oor "'n opinie nie". Dit gaan oor doodgewone eerlikheid van waar jy staan en waarvoor jy staan en om nie op twee stoele tegelyk te sit nie.